Source: https://www.zakonypreludi.sk/zz/1968-160
Timestamp: 2019-03-20 01:03:02+00:00

Document:
160/1968 Zb. Zákon, ktorým sa mení a dopĺňa zákon č. 36/1965 Zb. o dani z príjmov z literárnej a umeleckej činnos... | Aktuálne znenie
160/1968 Zb.
Zákon č. 160/1968 Zb.Zákon, ktorým sa mení a dopĺňa zákon č. 36/1965 Zb. o dani z príjmov z literárnej a umeleckej činnosti
(v znení č. 185/1968 Zb.)
Platnosť od 22.12.1968 do31.12.1992
Účinnosť od 01.01.1969 do31.12.1992
Aktuálne znenie 01.01.1969 - 31.12.1992
z 18. decembra 1968,
ktorým sa mení a dopĺňa zákon č. 36/1965 Zb. o dani z príjmov z literárnej a umeleckej činnosti
Zákon č. 36/1965 Zb. o dani z príjmov z literárnej a umeleckej činnosti sa mení a dopĺňa takto:
1. Paragraf 5 vrátane nadpisu znie:
a) zráža daň z odmien za literárne príspevky do periodickej tlače, rozhlasu a televízie, z odmien za prednášky a z odmien za výchovné koncerty vrátane úvodného slova, ak odmena v týchto prípadoch neprevyšuje 1000 Kčs; z odmien prevyšujúcich túto sumu a z ostatných odmien zráža daň len vtedy, ak daňovník predloží potvrdenie zúčtovacieho strediska, že sa mu má daň zrážať priamo pri výplate odmeny;
(3) Zúčtovacím strediskom sú organizácie, ktoré určí Ministerstvo financií po dohode s Ministerstvom kultúry a informácií.“
2. Paragraf 6 vrátane nadpisu znie:
Základom, z ktorého sa vyberá daň, je rozdiel medzi príjmami podrobenými dani dosiahnutými v kalendárnom roku a odpočitateľnými položkami.“
3. Paragraf 7 ods. 1 znie:
„(1) Od príjmov podrobených dani sa odpočítajú
b) príspevky z odmien kultúrnym fondom.“
4. Paragraf 7 ods. 3 znie:
„(3) Odpočitateľné položky uvedené v predchádzajúcich odsekoch nemožno odpočítať od príjmov podrobených dani vyplývajúcich zo zdedených autorských práv a z odmien vyplácaných devízovým cudzozemcom.“
5. V § 8 ods. 1 sa vypúšťajú slová „z odmien poukazovaných prostredníctvom výplatného miesta“.
6. Paragraf 8 ods. 2 znie:
„(2) Ak celkový ročný príjem daňovníka podrobený tejto dani neprekročí po odpočítaní položiek uvedených v § 7 ods. 1 sumu 25 000 Kčs, je daň 3% a riadne vykonanou zrážkou sa daňová povinnosť vyrovná.“
7. V § 8 sa pripája odsek 3, ktorý znie:
„(3) Ministerstvo financií upraví sadzbu dane pri prekročení základu 25 000 Kčs tak, aby nedochádzalo k tvrdostiam.“
8. Paragraf 9 vrátane nadpisu znie:
„Spôsob vybratia dane
(4) Zúčtovacie stredisko po uplynutí roka vypočíta daň z úhrnu všetkých odmien dosiahnutých v roku rozhodujúcom pre zdanenie a zúčtuje ju z preddavkov zaslaných platiteľmi.“
9. V § 10 sa slová „výplatné miesto je povinné“ nahrádzajú slovami „Zúčtovacie stredisko a platitelia sú povinní“.
10. Paragraf 11 ods. 2 znie:
„(2) Zúčtovacie stredisko alebo platiteľ zrazí daň, ktorú daňovníkovi nezrazil, dodatočne najneskôr do konca budúceho kalendárneho roka pri zúčtovaní ďalších preddavkov poukázaných platiteľom, pri vyplácaní ďalších odmien alebo pri ich pripísaní k dobru, prípadne daňovníka vyzvú v premlčacej lehote (§ 14), aby im daň v bežnom kalendárnom roku uhradil.“
11. Paragraf 12 ods. 1 a 2 znie:
„(1) Daň, ktorú bol povinný platiteľ zraziť [§ 5 ods. 1 písm. a)] v kalendárnom štvrťroku, odvedie príslušnému okresnému národnému výboru vždy najneskôr do konca mesiaca nasledujúceho po uplynutí štvrťroka. Preddavky na daň, ktoré je platiteľ povinný zadržať a poukázať zúčtovaciemu stredisku [§ 5 ods. 1 písm. b)], odvedie najneskôr do 10. dňa mesiaca nasledujúceho po výplate odmeny.
(2) Zúčtovacie stredisko je povinné zo zaslaných preddavkov odviesť najneskôr do 15. dňa nasledujúceho mesiaca 60% príslušnému okresnému národnému výboru. Daň, ktorú vypočítalo zúčtovacie stredisko po uplynutí roka, odvedie do výšky poukázaných preddavkov po odpočítaní už odvedených súm podľa predchádzajúcej vety a po zúčtovaní preplatkov najneskôr do 15. marca roka, v ktorom daň vypočítalo.“
12. V § 12 sa doterajšie odseky 2 a 3 označujú ako odseky 3 a 4.
13. V § 11 ods. 1, § 12 ods. 3, § 13, § 14 ods. 2 a v § 16 ods. 2 písm. b) sa slová „výplatné miesto“ nahrádzajú slovami „zúčtovacie stredisko“.
(1) Tento zákon nadobúda účinnosť 1. januárom 1969.

References: § 8
 § 7
 § 8
 § 10
 § 12
 § 11
 § 12
 § 13
 § 14
 § 16